**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԵՎ ԿԱՏԱՐԻ ՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻՋԵՎ ԶԲՈՍԱՇՐՋՈՒԹՅԱՆ ԵՎ ԳՈՐԾԱՐԱՐ ՄԻՋՈՑԱՌՈՒՄՆԵՐԻ ԲՆԱԳԱՎԱՌՆԵՐՈՒՄ ՀԱՄԱԳՈՐԾԱԿՑՈՒԹՅԱՆ ՄԱՍԻՆ» ՓՈԽԸՄԲՌՆՄԱՆ ՀՈՒՇԱԳՐԻ ՀԱՍՏԱՏՄԱՆ ԿԱՄ ՎԱՎԵՐԱՑՄԱՆ**

|  |  |
| --- | --- |
| 1. **ՀՀ ԱՐՏԱՔԻՆ ԳՈՐԾԵՐԻ ՆԱԽԱՐԱՐՈՒԹՅՈՒՆ** | **19.07.2022** |
| **№ 1111/31926-22** |
| Հայաստանի Հանրապետության և Կատարի Պետության միջև հարաբերությունները 2019 թվականին Դոհայում Հայաստանի Հանրապետության ռեզիդենտ դեսպանության հիմնումից ի վեր զգալիորեն ակտիվացել են։ Ընդլայնվում է քաղաքական, տնտեսական, մշակութային և այլ ուղղություններում երկկողմ օրակարգը, առկա են բազմաոլորտ համագործակցության զարգացման լուրջ միտումներ։ Նկատվում է Հայաստանից դեպի Կատար և հակառակ ուղղությամբ այցելությունների որոշակի աճ, հաճախակիացել են նաև բարձրաստիճան այցերը։ 2022թ․ հունիսին կայացել է ՀՀ վարչապետի առաջին պաշտոնական այցը Դոհա, որի շրջանակներում ստորագրվել է «Հայաստանի Հանրապետության կառավարության և Կատարի Պետության կառավարության միջև զբոսաշրջության և գործարար միջոցառումների բնագավառներում համագործակցության մասին» փոխըմբռնման հուշագիրը (այսուհետ՝ Հուշագիր)։  Հուշագրի վավերացումը կամ հաստատումը կարևորվում է այն հանգամանքով, որ այն համակարգում է Հայաստանի համար հետաքրքրություն ներկայացնող համագործակցության երկու ոլորտ, որոնք ընդգրկված են ՀՀ կառավարության 2021-2026թթ. ծրագրում՝ զբոսաշրջություն և գործարար ու ներդրումային միջավայրի բարելավում:  Հուշագրով՝ Կողմերը, առաջնորդվելով փոխադարձ շահով, ձգտում են զարգացնել և ամրապնդել զբոսաշրջության և գործարար միջոցառումների ոլորտում նրանց միջև համագործակցության միջոցները՝ համաձայն երկու երկրներում գործող կանոնների ու կարգավորումների։  Հուշագրի նպատակն է նպաստել նաև երկու երկրների միջև գործարար բնույթի միջոցառումների, այդ թվում՝ հանդիպումների, համաժողովների և ցուցահանդեսների կազմակերպմանը, այդպիսով պայմաններ ստեղծելով երկու երկրների գործարար շրջանակների միջև գործընկերային կապերի ձևավորման և ամրապնդման համար, ինչն էլ կհանգեցնի Կատարի հետ տնտեսական ակտիվության ավելացմանը, ինչպես նաև Հայաստանի և Կատարի զբոսաշրջային կազմակերպությունների միջև համագործակցության հաստատմանը, զբոսաշրջության ոլորտում կազմակերպչական փորձի փոխանակմանը, ինչպես նաև՝ երկու երկրներում միմյանց զբոսաշրջային ընկերությունների գրասենյակների հնարավոր բացմանը և զբոսաշրջիկների համար ճամփորդության պայմանների դյուրացմանը:  Հուշագրի հաստատման/վավերացման արդյունքում ակնկալվում է երկու երկրների միջև ուղևորահոսքերի նկատելի աճ:  Հաշվի առնելով վերոգրյալը 2022 թվականի հունիսի 13-ին ստորագրված «Հայաստանի Հանրապետության կառավարության և Կատարի Պետության կառավարության միջև զբոսաշրջության և գործարար միջոցառումների բնագավառներում համագործակցության մասին» փոխըմբռնման հուշագրի հաստատումը կամ վավերացումը Հայաստանի Հանրապետության վարած արտաքին քաղաքականության առումով նպատակահարմար է։ | Ընդունվել է |
| 2. **ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ** | **24․08․2022** |
| |  | | --- | | **№ 01/5-2/14684-2022** | |
| «Հայաստանի Հանրապետության կառավարության և Կատարի Պետության կառավարության միջև զբոսաշրջության և գործարար միջոցառումների բնագավառներում համագործակցության մասին» փոխըմբռնման հուշագրով Հայաստա­նի Հանրա­պե­տության համար ֆինանսական պար­տավորություններ նախա­տեսող դրույթ­ներ առ­կա չեն: | Ընդունվել է |
| 3․ **ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ** | **02.08.2022թ.**  **№ 01/14.2/33773-2022** |
| Փոխըմբռնման հուշագիրը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:  Միաժամանակ հայտնում ենք, որ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Փոխըմբռնման հուշագիրը ենթակա է վավերացման ՀՀ Սահմանադրության 116-րդ հոդվածի 1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերի դրույթների հիմքերով: | Ընդունվել է։ |
| **4․ ՀՀՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵ** | **07․09․2022**  **№ Մ/31794-2022** |
| 2022 թվականի հունիսի 13-ին ստորագրված «Հայաստանի Հանրապետության կառավարության և Կատարի Պետության կառավարության միջև զբոսաշրջության և գործարար միջոցառումների բնագավառներում համագործակցության մասին» փոխըմբռնման հուշագրով Հայաստանի Հանրապետության համար գույքային պարտավորություններ ուղղակիորեն նախատեսող դրույթներ առկա չեն։  «Հայաստանի Հանրապետության կառավարության և Կատարի Պետության կառավարության միջև զբոսաշրջության և գործարար միջոցառումների բնագավառներում համագործակցության մասին» փոխըմբռնման հուշագիրը վավերացնելու մասին» Հայաստանի Հանրապետության օրենքի նախագծի վերաբերյալ առաջարկում ենք տվյալ նախագծի 1-ին հոդվածում՝ «թ.» տառը փոխարինել «թվականի» բառով՝ հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 21-րդ հոդվածի 5-րդ մասի պահանջը։  «Հայաստանի Հանրապետության կառավարության ներկայացուցիչ նշանակելու մասին» Հայաստանի Հանրապետության վարչապետի որոշման և «Հայաստանի Հանրապետության կառավարության և Կատարի Պետության կառավարության միջև զբոսաշրջության և գործարար միջոցառումների բնագավառներում համագործակցության մասին» փոխըմբռնման հուշագիրը հաստատելու մասին» Հայաստանի Հանրապետության նախագահի հրամանագրի նախագծերի վերաբերյալ առաջարկություններ և դիտողություններ չկան։  «Հայաստանի Հանրապետության կառավարության և Կատարի Պետության կառավարության միջև զբոսաշրջության և գործարար միջոցառումների բնագավառներում համագործակցության մասին» փոխըմբռնման հուշագիրը վավերացնելու մասին»Հայաստանի Հանրապետության օրեն­քի նախագծի մասին» Հայաստանի Հանրապետության կառավարության որոշման նախագծի վերաբերյալ առաջարկում ենք սույն նախագծի վերնագիրը համապատասխանեցնել նախագծի բովանդակությանը *(վերնագրում՝ «նախագծի» բառը փոխարինել «**նախագծին հավանություն տալու» բառերով)*՝ հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 12-րդ հոդվածի 1-ին մասի պահանջը, համաձաձայն որի՝ նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը:  «Հայաստանի Հանրապետության կառավարության և կատարի պետության կառավարության միջև զբոսաշրջության և գործարար միջոցառումների բնագավառներում համագործակցության մասին» փոխըմբռնման հուշագիրը հաստատելու մասին» Հանրապետության նախագահի հրամանագրի նախագծի մասին» Հայաստանի Հանրապետության կառավարության որոշման նախագծի վերաբերյալ նույնպես առաջարկում ենք սույն նախագծի վերնագիրը համապատասխանեցնել նախագծի բովանդակությանը *(վերնագրում՝ «նախագծի» բառը փոխարինել «նախագծին հավանություն տալու» բառերով)*, իսկ նախագծի 1-ին կետում տեղ գտած տեխնիկական վրիպակը շտկել։ | Ընդունվել է։  Ընդունվել է։  Կատարվել է համապատասխան փոփոխություն։  Ընդունվել է։  Կատարվել է համապատասխան փոփոխություն։  Ընդունվել է։  Կատարվել է համապատասխան փոփոխություն։ |